Diari Oficial de la Generalitat Valenciana


Sumari del DOGV 4993, del 26-04-2005 (2005/4147)

RESOLUCIÓ de 16 de març de 2005, de la Conselleria d'Empresa, Universitat i Ciència, per la qual es nomena Joaquín Marhuenda Fructuosa com a membre del Pla del Consell Valencià d'Universitats.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/4147


Data del document
:   16-03-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Consell Valencià d'Universitats
    * universitat

RESOLUCIÓ de 16 de març de 2005, de la Conselleria d'Empresa, Universitat i Ciència, per la qual es nomena Joaquín Marhuenda Fructuosa com a membre del Pla del Consell Valencià d'Universitats. [2005/F4147]
  
L'article 7.1.f) de la Llei 5/2002, de 19 de juny, de la Generalitat Valenciana, de creació del Consell Valencià d'Universitats i la Comissió Valenciana d'Acreditació i Avaluació de la Qualitat en el Sistema Universitari Valencià, establix que el Ple del Consell estarà integrat, entre altres vocals, per dos representants de cada Consell de Govern de les universitats públiques valencianes, l'un designat entre i pels membres del Consell de Govern que han sigut elegits pel Claustre i l'altre designat entre i pels membres del Consell de Govern que han sigut designats o elegits per degans, els directors d'escola i de departament.
  
L'article 8.1 de la citada norma legal disposa que els membres del Ple del Consell Valencià d'Universitats que no ho siguen per raó del càrrec, han de ser nomenats pel conseller competent en matèria d'universitas, amb la designació prèvia de l'òrgan corresponent.
  
La Secretaria General de la Universitat d'Alacant va expedir un certificat amb data 22 de febrer de 2005, en el qual consta que ha sigut elegit pels degans, els directors d'escola i de departaments, com a representant del Consell de Govern en el Consell Valencià d'Universitats, Joaquín Marhuenda Fructuoso, en substitució de Juan José Díez Sánchez.
  
Vist el que s'ha exposat, i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià, resolc:
  
Primer
  
Nomenar Joaquín Marhuenda Fructuoso com a vocal del Ple del Consell Valencià d'Universitats en representació del Consell de Govern de la Universitat d'Alacant, elegit pels degans, els directors d'escola i els de departament, en substitució de Juan José Díez Sánchez.
  
Segon
  
D'acord amb el que establix l'article 8.1 de la Llei 5/2002, de 19 de juny, de la Generalitat Valenciana, el nomenament s'efectuarà pel període restant de mandat del membre que ha cessat.
  
DISPOSICIONS FINALS
  
Primera
  
La present resolució tindrà efectes el mateix dia de la seua publicació en el Diari Oficial de la Generalitat Valenciana.
  
Segona
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant el conseller d'Empresa, Universitat i Ciència en el termini d'un mes comptador des de l'endemà de la seua publicació.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.